Tuomas Kiiskinen

Tuomas Kiiskinen (s. 7. lokakuuta 1986 Siilinjärvi) on suomalainen uransa päättänyt jääkiekkoilija. Kiiskinen oli pelipaikaltaan vasen laitahyökkääjä. Kiiskistä on luonnehdittu juonikkaaksi, ”umpitaitavaksi” ja pienestä koostaan huolimatta rohkeaksi pelimieheksi.

 Ura 
 Seuraura 
Kiiskinen on KalPan kasvatti. Hän voitti kaudella 2003–2004 B-nuorten pistepörssin. KalPan noustua SM-liigaan myös Kiiskinen nostettiin liigamiehistöön, mutta hän ei vakiinnuttanut paikkaansa vielä kaudella 2005–2006. Mika Pieniniemen saatua potkut KalPan päävalmentajan paikalta kauden 2006–2007 alussa ja Pekka Virran otettua valmennusvastuun Kiiskinen sai enemmän peliaikaa liigajoukkueesta ja teki kaudella 2007–2008 läpimurron. Kaudella 2008–2009 hän voitti KalPassa pronssia, joka oli Kiiskisen ensimmäinen mitali miesten liigassa.

Kaudella 2009–2010 Kiiskinen kehittyi edelleen ja esimerkiksi lokakuun 2009 lopulla Ilta-Sanomat arvioi hänet SM-liigan alkukauden suurimmaksi tähdeksi. Kiiskinen loukkaantui TPS-ottelussa kerättyään sitä ennen 15 ottelussa 20 tehopistettä (8+12). 

Kaudella 2011–2012 Kiiskinen teki urallaan lopullisen läpimurron: hän muodosti Sakari Salmisen ja Matti Kuparisen kanssa SM-liigan tehokkaimman hyökkäysketjun ja pelasi keväällä maailmanmestaruuskisoissa Suomen maajoukkueessa. Hän siirtyi kauden 2011–2012 jälkeen KHL-liigassa pelaavaan Donbass Donetskiin 1+1-vuotisella sopimuksella. Kiiskisen ensimmäisellä KHL-kaudella Donetsk jäi pudotuspelien ulkopuolelle ja hän teki 50 ottelussa tehopisteet 8+13=21. Kiiskisen kautta häiritsi kauteen valmistavalla leirillä tullut rannevamma.

Kiiskinen siirtyi kaudeksi 2014–2015 SHL-joukkue Växjö Lakersiin. Hän ratkaisi keväällä joukkueelleen Ruotsin mestaruuden kuudennen loppuottelun toisessa jatkoerässä tekemällään maalilla. Hän voitti Växjössä vielä yhden mestaruuden vuonna 2018. Kaudeksi 2019–2020 hän teki sopimuksen Skellefteån kanssa, joka alkoi lokakuun lopussa. Sitä ennen hän pelasi alkukauden SaiPassa.

Kaudeksi 2021–2022 Kiiskinen palasi vuoden mittaisella sopimuksella kasvattajaseuraansa KalPaan. Hänet valittiin joukkueen kapteeniksi. Huhtikuussa 2022 Kiiskinen teki KalPan kanssa vuoden mittaisen jatkosopimuksen, jota jatkettiin huhtikuussa 2023 ja uudelleen elokuussa 2024. Kiiskinen voitti KalPassa keväällä 2025 Suomen-mestaruuden. Kauden jälkeen hän kertoi uransa päättymisestä.

 Maajoukkueura 
Hän pääsi keväällä 2008 jopa Suomen A-maajoukkueen mukaan MM-leiriryhmään, muttei lopulliseen joukkueeseen. Kiiskinen edusti Suomea myös Finnkampenissa syksyllä 2008. Keväällä 2012 Kiiskinen nousi leirityksestä lopulliseen joukkueeseen. Hän debytoi ensimmäistä kertaa MM-joukkueessa 10. toukokuuta 2012 ottelussa Ranskaa vastaan, syöttäen yhden maalin.

 Muuta 
Kiiskisen pikkuveli Matias on pelannut jääkiekkoa hyökkääjänä parhaimmillaan Mestis-tasolla. Tuomas Kiiskinen on ollut ystäviensä kanssa perustamassa vuonna 2004 Vuorelan Veikot -nimistä siilinjärveläistä urheiluseuraa. Seuran nimi juontuu siitä, että Kiiskinen on itse, ystäviensä tapaan, kotoisin Vuorelasta ja heidän lapsuutensa suosikkipelaaja oli Mika "Veikko" Nieminen.

Hannu Kapanen keksi Kiiskiselle lisänimen ”Niiralan Maltsev” nähtyään Kiiskisen jäällä KalPan B-nuorten harjoituksissa. Kapasen mukaan hän muistutti pelityyliltään kovasti Kapasta vastaan maaotteluissa pelannutta Neuvostoliiton Aleksandr Maltsevia. Kapasen mukaan Kiiskisen harhautukset, rytminmuutokset ja sivuttain liikkuminen muistuttivat häntä Maltsevista.

 Tilastot 
 2003–2004  KalPa  A-SM  24  7  12  19  6  –  –  –  –  – 2004–2005  KalPa  A-SM  39  13  27  40  16  –  –  –  –  –   KalPa  Mestis  1  0  0  0  0  –  –  –  –  – 2005–2006  KalPa  A-SM  22  11  16  27  8  5  1  5  6  0   KalPa  SM-liiga  25  1  2  3  2  –  –  –  –  –   Suomi U20  Mestis  2  0  0  0  0  –  –  –  –  – 2006–2007  KalPa  A-SM  10  5  9  14  0  3  0  1  1  0   KalPa  SM-liiga  49  10  12  22  24  –  –  –  –  – 2007–2008  KalPa  SM-liiga  55  12  26  38  12  –  –  –  –  – 2008–2009  KalPa  SM-liiga  52  11  28  39  18  12  1  3  4  2 2009–2010  KalPa  SM-liiga  50  13  30  43  10  3  1  2  3  0 2010–2011  KalPa (A)  SM-liiga  55  16  26  42  4  4  1  0  1  0 2011–2012  KalPa (A)  SM-liiga  59  15  32  47  14  7  5  1  6  2        MM  5  0  2  2  0 2012–2013  Donbass Donetsk  KHL  50  8  13  21  33  –  –  –  –  – 2013–2014  Donbass Donetsk  KHL  27  4  8  12  4  10  2  1  3  2 2014–2015  Växjö Lakers HC  SHL  46  17  19  36  8  18  4  9  13  2  2015–2016  Växjö Lakers HC (A)  SHL  45  16  14  30  10  13  4  5  9  0 2016–2017  Växjö Lakers HC (A)  SHL  45  14  18  32  6  6  3  1  4  0 2017–2018  Växjö Lakers HC (A)  SHL  36  7  12  19  6  13  4  6  10  6  2018–2019  Växjö Lakers HC (A)  SHL  34  4  9  13  2  6  1  3  4  4 2019–2020  SaiPa  SM-liiga  11  2  5  7  2  –  –  –  –  –   Skellefteå AIK  SHL  38  8  11  19  4  –  –  –  –  – 2020–2021  Skellefteå AIK  SHL  47  5  5  10  10  10  0  1  1  2 2021–2022  KalPa (C)  SM-liiga  51  14  26  40  6  –  –  –  –  – 2022–2023  KalPa (C)  SM-liiga  42  9  18  27  8  5  2  0  2  2 2023–2024  KalPa (C)  SM-liiga  17  3  5  8  4  12  2  1  3  0 2024–2025  KalPa (C)  SM-liiga  29  8  10  18  6  12  0  1  1  2  12 kautta  yhteensä  SM-liiga  495  114  220  334  110  55  12  8  20  8 7 kautta  yhteensä  SHL  291  71  88  159  46  66  16  25  41  14 2 kautta  yhteensä  KHL  77  12  21  33  37  10  2  1  3  2

 Saavutukset 
 Ruotsin-mestaruus 2015 ja 2018
 SM-pronssi 2009
 Jääkiekon SM-liigan kuukauden pelaaja syyskuu 2009
 B-nuorten SM-sarjan paras pistemies 2003–2004
 Kaukalopallo SM-hopea
 SM-kulta 2025

 Lähteet 

 Viitteet 

Luokka:Suomalaiset jääkiekkoilijat
Luokka:Suomalaiset rullakiekkoilijat
Luokka:Vuonna 1986 syntyneet
Luokka:Elävät henkilöt